Spil Dansk

Spil Dansk Dage i Sdr. Omme Kirke
2025-10-29 19:00 - 19:30 (Europe/Copenhagen) | Sdr. Omme Kirke, Kirke Alle 2, Sønder Omme, 7260, Denmark
I anledning af den nationale Spil Dansk Uge inviterer vi indenfor til 3 små fællessangsarrangementer d. 27., 28. og 29., oktober 2025.

Vi mødes i kirken til ca. 30 min. skøn fællessang hver aften.

Det er helt uforpligtende om man kommer en, to eller tre aftener.

Der er gratis kaffe og kage

Musikbanko - Danske Legender
2025-10-30 20:00 - 22:00 | Folkehuset Absalon, Sønder Blvd. 73, København V, 1720
I denne uge er det “Spil Dansk” ugen, som hylder dansk musik på adskillige radio- og tv stationer, og derfor spiller Folkehuset Absalon selvfølgelig også dansk musik!
Vi skal spille musikbanko og lave masser af fællessang. Så vi skal bruge aftenen på at gætte med på musik fra de legendariske danske musiktalenter som Kim Larsen, Medina, Burhan G og Birthe Kjær – og alle de andre, vi kender fra skolegården, gymnasiefester, den lokale karaokebar eller fra farmors sommerhus.
Så kan du også synge med på ”Vuffelli-vov” med Shu-bi-dua, kan Nik & Jay altid få dig på dansegulvet, og sidder ”STOR MAND” med Tobias Rahim & Andreas Odbjerg fast i din hjernehinde? Så er denne musikbanko noget for dig!
Vi skifter alle tal på pladen ud med de største danske hits, så tag din bedstemor, nabo eller slyngveninde i hånden og kom til musikbanko i Absalon!
VI GLÆDER OS TIL AT SE DIG!
Absalon ♥

PRAKTISK INFO
Alle får to bankoplader med i billetten
Bankoen starter kl. 20.00, så kom i god tid og find en plads.

”Sangskatten” med Nikolaj Muldkjær på Brenderup Højskole
2025-11-02 15:00 - 17:00
Sangeftermiddag med Nikolaj Muldkjær i “Halmhuset” på Brenderup Højskole. Melodier og tekster, der binder ung og ældre, fortid og nutid, by og land sammen.
Nikolaj slår tonerne an med sin guitar og dykker ned i udvalgte sange fra højskolesangbogen.
Nikolaj Muldkjær er sangformidler og livsoplysningsmand, guitarist og sanger.
Hans store inspirationskilde er Grundtvig med synet på mødet mellem mennesker – med fællessangen og fællesskabet i højsædet.
Kom gerne allerede 14:30 hvor kaffe/kage baren åbner.

Syng, spis og snak
2025-11-25 19:00 - 22:00 | Viborg Idrætshøjskole, Vinkelvej 32, viborg, 8800
Viborg Højskoleforening og Viborg Idrætshøjskole afholder en Syng, Spis og Snak aften på Viborg Idrætshøjskole.
Højskoleforstanderen og pianist Mille Sigsgaard vil lede os igennem arrangementet, hvor der serveres god mad.
Vi skal synge nogle af de dejlige fællessange fra Højskolesangbogen. Over maden og kaffen skal vi snakke løs!
PRIS:
Kr. 180 pr person, som betales ved tilmelding, så hav dit betalingskort klar.
Drikkevarer købes på stedet.
Gå direkte til tilmelding
